OpenLLM-France/wikimedia huggingface dataset:
# Can Roldós

Can Roldós és una obra d'Argentona (Maresme) protegida com a Bé Cultural d'Interès Local.

## Descripció

Es tracta de dues cases de planta baixa i façanes simètriques. La teulada és a dues vessants amb frontó lateral, l'interès del qual radica en la tipologia del seu agrupament i els espais lliures que genera.
La seva primera propietària fou la sra. Àngela Tremoleda.
Les cases tenen porta central i una finestra a cada costat. Totes les obertures estan emmarcades amb peces ceràmiques. En el frontó hi ha una decoració feta amb trencadís en el qual hi ha escrit el nom de cada casa: "villa Àngela" i " villa Josefa" als números 20 i 22 del carrer Marina Julià respectivament.

## Referències

* 1 2 3 «Can Roldós». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Cabdill de João

El cabdill de João (Hemitriccus iohannis) és un ocell de la família dels tirànids (Tyrannidae).

## Hàbitat i distribució

Habita la selva pluvial, a les terres baixes del sud-est de Colòmbia, est de l'Equador, est del Perú, nord de Bolívia i oest amazònic del Brasil.

## Referències

* ↑ «Cabdill de João». Cercaterm. TERMCAT, Centre de Terminologia. Rev. 20/10/2022(català)
# Cabdill d'ulleres

El cabdill d'ulleres (Hemitriccus orbitatus) és un ocell de la família dels tirànids (Tyrannidae).

## Hàbitat i distribució

Habita els boscos de les terres baixes del sud-est del Brasil.

## Referències

* ↑ «Cabdill d'ulleres». Cercaterm. TERMCAT, Centre de Terminologia. Rev. 20/10/2022(català)
# Cabdill de Kaempfer

El cabdill de Kaempfer (Hemitriccus kaempferi) és un ocell de la família dels tirànids (Tyrannidae).

## Hàbitat i distribució

Habita els boscos de Santa Catarina al sud-est del Brasil.

## Referències

* ↑ «Cabdill de Kaempfer». Cercaterm. TERMCAT, Centre de Terminologia. Rev. 20/10/2022(català)
# Candidatura d'Unitat Popular - Defensem la Terra

La Candidatura d'Unitat Popular - Defensem la Terra (CUP-DT) és una coalició electoral formada per la Candidatura d'Unitat Popular i Capgirem que va néixer el 25 de març de 2024 amb l'objectiu de presentar-se a les eleccions al Parlament de Catalunya de 2024. La seva cap de candidatura és Laia Estrada i Cañón.
Lluita Internacionalista va demanar el vot per la candidatura, tot i no tenir-hi representació de militants. L'organització Anticapitalistes va afirmar que "un bon resultat de la CUP seria una bona notícia" i va considerar que "és el vot més coherent" en les eleccions del 12 de maig de 2024.
La candidatura va obtenir 127.108 vots, el 4,09% i 4 escons, cinc menys dels que va obtenir Candidatura d'Unitat Popular - Un nou cicle per guanyar a les eleccions al Parlament de Catalunya de 2021.

## Referències

* ↑ «La CUP aposta per perfils ecologistes que “derrotin el negacionisme climàtic i impulsin un nou rumb de país”». Candidatura d'Unitat Popular, 27-03-2024 [Consulta: 5 abril 2024].
* ↑ «“Defensem la terra”, el lema de campanya de la CUP pel 12M». Candidatura d'Unitat Popular, 05-04-2024 [Consulta: 5 abril 2024].
* ↑ «Vot crític a la CUP». Lluita Internacionalista, 29-04-2024 [Consulta: 6 maig 2024].
* ↑ «Comunicat eleccions catalanes 12 de maig 2024». Anticapitalistes, 04-05-2024 [Consulta: 6 maig 2024].
* ↑ «Resultats de les eleccions al Parlament de Catalunya del 12-M». Generalitat de Catalunya, 12-05-2024. [Consulta: 13 maig 2024].

## Enllaços externs

* Candidatura d'Unitat Popular - Defensem la Terra - Lloc web oficial
# Candidatura (política)

Una candidatura és el conjunt de candidats que, constituint una llista, es presenta en una circumscripció electoral per un partit polític, coalició de partits o agrupació d'electors, d'acord amb els criteris i requisits fixats per la llei.

## Referències

* ↑ «Glossari electoral». Generalitat de Catalunya. [Consulta: 29 març 2013].
# Canon EOS 50D

La Canon EOS 50D és una càmera reflex digital de gamma mitja, anunciada per Canon el 2008. Aquesta, és una evolució de la Canon 40D, llençades al mercat amb un any de diferència.
El 50D es va oferir només com a cos o en un paquet amb un objectiu EF-S 18-200 mm f/3.5-5.6 IS o l'EF 28-135 f/3.5-5.6 IS USM.
La 50D pot realitzar una ràfega de fins a 6,3 fps, consta d'un sistema AF de 9 punts i un sensor d'imatge de 15,1 megapíxels.
Aquest model va ser substituit el 2010 per la Canon EOS 60D.

## Característiques

Les seves característiques més destacades són:
* Sensor CMOS APS-C de 15,1 megapíxels
* Processador d'imatge DIGIC 4
* 9 punts d'autoenfocament en creu
* Disparo continu de 6,3 fotogrames per segon
* Sensibilitat ISO 100 - 3.200 (ampliable fins a H1: 6.400 i H2: 12.800)
* Pantalla LCD de 3,0" de 920.000 píxels
* Bateria BP-511
Aquesta, és la ultima Canon de la gamma xxD que utilitza una CompactFlash o Microdrive com a emmagatzematge de memòria, juntament amb la bateria de la sèrie BP-511, la 60D ja va utilitzar targetes SD i la bateria LP-E6.

## Diferències respecte a la 40D

La Canon 50D té més megapíxels (15,1Mpx en lloc de 10,1Mpx). La 50D al tenir un sensor d'imatge i un processador més nous, pot arribar a ISO més altes, fins a 12.800 (ampliat) en lloc de fins a 3.200.
La nova Canon incorpora una pantalla de 920.000 píxels mentre que la de la 40D és de 230.000 píxels.

## Inclòs a la caixa

* Cos de la Canon EOS 50D
* Ocular Eb
* Tapa de la càmera R-F-3
* Corretja per la càmera EW-EOS 50D
* Bateria BP-511
* Bateria de liti CR2016 (Data / temps)
* Carregador de bateria GG-580 / CB-5L
* Cable USB IFC-200U
* Cable de vídeo VC-100
* CD de software: EOS Digital Solution i d'instruccions

## Accessoris compatibles

* Tots els objectius amb muntura EF / EF-S
* Flaixos amb muntura Canon
* Micròfons amb entrada de Jack 3,5 mm
* Targetes de memoria SD, SDHC i SDXC
* Cable mini HDMI (tipus C)

## Referències

* ↑ «Canon EOS 40D Overview» (en anglès). Dpreview.
* ↑ «Canon 50D Optics» (en anglès). Imaging resource.
* ↑ «Canon EOS 50D Specs» (en anglès). Dpreview.
* ↑ «Canon EOS 60D Specs» (en anglès). Dpreview.
* ↑ «Canon EOS 50D Specifications» (en anglès). The digital picture.
* ↑ «Canon EOS 60D Specifications» (en anglès). The digital picture.
* ↑ «Canon 40D vs Canon 50D Comparison» (en anglès). Camera decision.
* ↑ «Canon 40D y 50D Comparación» (en castellà). Apotelyt.
* ↑ «System Map for the EOS 50D.» (en anglès). Canon USA.
# Cantos d'Eubea

Segons la mitologia grega, Cantos (grec antic: Κάνθος) va ser un heroi natural de l'illa d'Eubea, fill de Canet i net d'Abant.
Era un dels argonautes que van acompanyar Jàson a la Còlquida a la recerca del velló d'or. En el viatge de tornada, quan els argonautes van desembarcar a Líbia, Cantos va morir a mans del pastor Cefalió, fill de la nimfa Tritònide, una filla de Tritó, quan els argonautes van atacar els seus ramats a garrotades per aconseguir carn per menjar.

## Referències

* ↑ Higí. Faules. 14, 28
# Canonges Regulars de la Congregació Hospitalera del Gran Sant Bernat

Els Canonges Regulars de la Congregació Hospitalera del Gran Sant Bernat (en llatí Congregatio Sanctorum Nicolai et Bernardi Montis Iovis) són un institut de vida consagrada de l'Església Catòlica, concretament un orde de canonges regulars. Els membres de la comunitat segueixen la Regla de Sant Agustí i esten integrats a la Confederació de Canonges Regulars de Sant Agustí. Fan servir a continuació del nom les sigles C.R.S.B.

## Història

La congregació sorgí a Martigny (avui al cantó suís del Valais) el segle xi per a regentar l'alberg de Mont Joux (Mons Jovis o Mont de Júpiter, actual coll del Gran Sant Bernart), fundat per Sant Bernat d'Aosta. Poc després, el mateix Bernat va fundar un segon hospital al Petit Sant Bernat, que va funcionar fins al segle xviii.
Fins als primers decennis del segle xx, els canonges tenien la missió d'acollir, guiar i socórrer els viatgers i pelegrins que, travessant els Alps (el pas era una via natural en els camins de pelegrinatge des d'Europa cap a Roma), hi passaven. Feien servir gossos santbernat per a trobar els vianants perduts i protegir-se de la mala gent.
La construcció de túnels va fer que el trànsit pels ports de muntanya disminuís. L'orde es va establir en 1931 al Tibet, prop de Lhasa, però va haver d'exiliar-se a Taiwan on avui té una seu, a Hwalien.
Des del 1959, formen part dels Canonges Regulars de Sant Agustí Confederats.

## Activitat i difusió

El 2005, l'orde comptava amb 3 cases (Gran Sant Bernat, Simplon i Saint-Oyen) i 48 membres, 41 dels quals són sacerdots.
* Alberg i hospici del Gran Sant Bernat
* Comunitat del Coll del Simplon

## Notes

* ↑ Dades estadístics de l'Annuario Pontificio per l'anno 2007, (Vaticà, 2007), p. 1450

## Enllaços externs

* (francès) Congrégation du Grand-Saint-Bernard
# Can Noguer (Tavertet)

* No s'ha de confondre amb el Noguer (Tavertet).
Can Noguer és una antiga masia reconvertida en restaurant al nucli de Tavertet (Osona) inclosa a l'Inventari del Patrimoni Arquitectònic de Catalunya.

## Arquitectura

La teulada és a dues vessants amb el carener paral·lel a la façana, que està orientada a migdia. El portal és rectangular i està flanquejat per dues finestres, al primer pis hi ha dues finestres més; una d'aquestes té inscrita la data "1721". Davant d'aquesta façana hi ha l'antic barri amb un portal que hi dona accés. A la part de ponent hi ha una escala exterior, que flanqueja el mur i dona a una galeria sostinguda per pilars de pedra i protegida per baranes de fusta, al segon pis hi ha una altra de la mateixa estructura, però completament de fusta. A tramuntana hi ha diverses obertures, una de les quals ha estat tapiada. A llevant s'obren dues finestres a nivell de terra, una amb la llinda datada (1776) i l'altre té formes animals i vegetals incises a la llinda i la inscripció "AVDALT CANOVELLAS" amb una creu al centre; hi ha tres finestres més al primer pis, i quatre al segon, una d'elles molt menuda. Els ràfecs de la teulada, que és a dues vessants, són decorats amb doble filera de teules.

## Història

Possiblement el nom Noguer vagi lligat al seu homònim d'una masia del mateix terme, prop de la riera de Balà, que pertany a l'antic terme i quadra del Castell de Sorerols, de la qual es té notícies pels fogatges de 1553. És possible que alguns fadristerns d'aquella masia, la qual tenia moltes masoveries, s'instal·lés dins el nucli de Tavertet.
Segons les dades constructives, la casa fou construïda, o ampliada, al segle xviii com la majoria de les del terme.

## Referències

* 1 2 3 «Can Noguer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Cantó de Notre-Dame-de-Bondeville

El cantó de Notre-Dame-de-Bondeville és un cantó francès del departament del Sena Marítim, situat al districte de Rouen. Té 8 municipis i el cap es Notre-Dame-de-Bondeville.

## Municipis

* Le Houlme
* Houppeville
* Malaunay
* Montigny
* Notre-Dame-de-Bondeville
* Pissy-Pôville
* Roumare
* Saint-Jean-du-Cardonnay
* La Vaupalière

## Història

Llista dels consellers generals successius :
| Data d'elecció | Identitat | Partit |
| 1982-1988 | Gilbert Grenier | PCF |
| 1988- | Jean-Yves Merle | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 15.724 | 18.269 | 20.788 | 22.767 | 25.372 | 26.273 | 25.709 |
| A partir de 1990: Població sense dobles comptes |||||||
# Cantó de Noyelles-sous-Lens

El cantó de Noyelles-sous-Lens és un cantó francès del departament del Pas de Calais, situat al districte de Lens. Té 3 municipis i el cap és Noyelles-sous-Lens.

## Municipis

* Billy-Montigny
* Fouquières-lez-Lens
* Noyelles-sous-Lens

## Història

Llista dels consellers generals successius :
| Data d'elecció | Identitat | Partit |
| 1992-2001 | Otello Troni | PCF |
| 2001- | Bruno Troni | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 27.427 | 28.712 | 25.371 | 23.420 | 22.851 | 22.653 | 21.602 |
| A partir de 1990: Població sense dobles comptes |||||||
# Cantó de Quettehou

El cantó de Quettehou és un cantó francès del departament de la Manche, situat al districte de Cherbourg-Octeville. Té 16 municipis i el cap es Quettehou.

## Municipis

* Anneville-en-Saire
* Aumeville-Lestre
* Barfleur
* Crasville
* Montfarville
* Morsalines
* Octeville-l'Avenel
* La Pernelle
* Quettehou
* Réville
* Sainte-Geneviève
* Saint-Vaast-la-Hougue
* Teurthéville-Bocage
* Valcanville
* Le Vicel
* Videcosville

## Història

Llista dels consellers generals successius :
| Data d'elecció | Identitat | Partit |
| 1945-1948 | Henri Bertin | - |
| 1948-1955 | Robert-Alphonse-Ambroise Lehouelleur | Divers droite |
| 1955-1994 | René Travert | CNIP, després RI, després UDF |
| 1994-2008 | Philippe Lebresne | Divers droite |
| 2008- | Jean Lepetit | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.851 | 9.618 | 8.957 | 9.079 | 8.964 | 9.044 | 9.226 |
| A partir de 1990: Població sense dobles comptes |||||||
# Canby (Minnesota)

Canby és una població dels Estats Units a l'estat de Minnesota. Segons el cens del 2000 tenia 1.903 habitants.

## Demografia

Segons el cens del 2000, Canby tenia 1.903 habitants, 842 habitatges, i 453 famílies. La densitat de població era de 338,6 habitants per km².
Dels 842 habitatges en un 22,9% hi vivien nens de menys de 18 anys, en un 45,2% hi vivien parelles casades, en un 6,8% dones solteres, i en un 46,1% no eren unitats familiars. En el 41,7% dels habitatges hi vivien persones soles el 23,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,7% tenia menys de 18 anys, un 9% entre 18 i 24, un 19,5% entre 25 i 44, un 19,9% de 45 a 60 i un 30,8% 65 anys o més.
L'edat mediana era de 45 anys. Per cada 100 dones de 18 o més anys hi havia 81,7 homes.
La renda mediana per habitatge era de 27.533 $ i la renda mediana per família de 38.674 $. Els homes tenien una renda mediana de 25.952 $ mentre que les dones 20.282 $. La renda per capita de la població era de 16.269 $. Entorn del 6,9% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Canby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Cancale

Cancale (en bretó Kankaven, en gal·ló Cauncall) és un municipi francès, situat a la regió de Bretanya, al departament d'Ille i Vilaine. L'any 2006 tenia 5.285 habitants.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 3 177 | 3 003 | 3 414 | 4 121 | 4 880 | 5 151 | 5 230 | 5 065 | 5 826 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 6 105 | 6 352 | 6 400 | 6 654 | 6 239 | 6 523 | 6 721 | 6 578 | 6 641 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 6 549 | 7 061 | 7 627 | 6 635 | 6 340 | 6 029 | 5 635 | 5 569 | 5 463 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 5 236 | 5 019 | 4 780 | 4 638 | 4 910 | 5 203 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1965-1978 | Olivier Biard | |
| 1978-1989 | Jean Raquidel | |
| 1989-2001 | Joseph Pichot | Divers droite |
| 2001-2008 | Pierre-Yves Mahieu | Divers gauche |
| 2008- | Pierre-Yves Mahieu | Divers droite |

## Galeria d'imatges

* Avinguda general de Gaulle
* Alcaldia
* Església Saint Meen

## Referències

* ↑ http://cassini.ehess.fr/ Població abans del cens de 1962
* ↑ INSEE: Població després del cens de 1962
# Carcaboso

Carcaboso és un municipi espanyol de la província de Càceres, Comunitat Autònoma d'Extremadura, que comprèn el poble del mateix nom, el poblat de colonització Valderrosas i un petit terme municipal en què es troben cases aïllades, assecadors i finques.
Aquest municipi se situa al Nord-est de la comarca de les Vegas del Alagón, entre Montehermoso i Plasència. Pel municipi passen el riu Jerte i la Via de la Plata, conservant restes romanes costat de l'església parroquial de la localitat. El poble de Carcaboso va ser fundat al segle xiii com a llogaret del Senyoriu de Galisteo.
Té una àrea de 20,3 km² amb una població de 1.137 habitants i una densitat de 47,88 hab / km².

## Geografia
### Límits del terme municipal

El terme municipal de Carcaboso, amb una àrea de 20,3 km², limita amb:
* Valdeobispo al nord i oest.
* Galisteo i Aldehuela de Jerte al sud.
* Plasència a l'est.

### Hidrografia

El curs d'aigua més important de Carcaboso és el riu Jerte, que travessa l'est del terme municipal i passa molt a prop del poble. Totes les aigües del poble van a parar a aquest riu.
Els rierols més importants del poble són els de Valdeherrero, de Respinga, Vertiente i de Corrales.

## Etimologia

El nom Carcaboso procedeix de la paraula xaragall (cárcava en espanyol), que significa foia o rasa produïda per les avingudes d'aigua, que per haver moltes en aquest poble li van imposar el nom de Carcaboso. L'origen etimològic de la paraula fa que puguem veure en alguns documents la paraula escrita amb "v" Carcavoso.
# Cantó de Montanhac

El cantó de Montanhac (en occità: Canton de Montanhac i en francès: Canton de Montagnac) és un cantó francès del departament de l'Erau, a la regió del Llenguadoc-Rosselló. Forma part del districte de Besiers, té 12 municipis i el cap cantonal és Montanhac.

## Municipis

* Adiçan
* Aumas
* Cabrièiras
* Càsols d'Eraur
* Fontés
* Lesinhan la Ceba
* Liuran de Cabrièiras
* Montanhac
* Nisaç
* Peret
* Sant Ponç de Mauchins
* Usclats d'Erau
# Cardiola

Cardiola és un gènere extint de mol·luscs bivalves que varen viure del Silurià fins al Devonià Mitjà a Àfrica, Europa i l'Amèrica del Nord.

## Referències

* ↑ «Fossilworks: Cardiola». Arxivat de l'original el 2016-03-08. [Consulta: 23 febrer 2021].
# Gorja d'Olduvai

Olduvai, gorja d'Olduvai o Oldupai és un jaciment arqueològic africà de Tanzània a la Gran Vall del Rift.
La primera cultura coneguda de la humanitat, l'olduvaià, deriva del nom d'aquest jaciment. Oldupaai és el nom massai d'una planta silvestre, Sansevieria ehrenbergii, que creix en aquella zona. Està en una zona volcànica i té una profunditat estatigràfica molt notable.
En l'estrat d'interès arqueològic més profund (Bed I) es va trobar restes fòssils d'Australopithecus boisei i Homo habilis amb eines de pedra tallada senzilles (trituradors), fetes amb basalt i quars d'uns 2,6 milions d'anys d'antiguitat, les primeres elaborades per éssers humans.
En l'estrat Bed II, d'1,5 milions d'anys, les eines ja eren del tipus de les destrals de mà i fetes per Homo erectus. Als nivells Bed III i Bed IV, ja es troben eines dels tipus fabricats pels Neandertals fa uns 600.000 anys.

## Bibliografia

* Joanne Christine Tactikos (2006) A landscape perspective on the Oldowan from Olduvai Gorge, Tanzania ISBN 0-542-15698-9.
* Leakey, M.D., 1971: Olduvai Gorge: Excavations in beds I & II 1960- 1963, Cambridge University Press, Cambridge.

## Enllaços externs

* Olduvai Gorge Arxivat 2006-11-11 a Wayback Machine..
* OLDUPAI GORGE - History & Information Arxivat 2006-10-09 a Wayback Machine..
# Luci Corneli Lèntul Caudí (edil 205 aC)

Luci Corneli Lèntul Caudí (llatí: Lucius Cornelius P. f. L. n. Lentulus Caudinus) va ser un magistrat romà del segle iii aC. Formava part de la família dels Cornelis Lèntuls, una branca d'origen patrici de la gens Cornèlia.
Era fill de Publi Corneli Lèntul Caudí, que va ser cònsol l'any 236 aC. La magistratura més rellevant que va exercir va ser la d'edil curul l'any 205 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 729.
* ↑ Titus Livi. Ab Urbe Condita XXVII,21
# Ualabi rupestre de cua anellada

El ualabi rupestre de cua anellada (Petrogale xanthopus) és una espècie de macropòdid, la família de marsupials que inclou els cangurs, els ualabis, els cangurs arborícoles i altres. El ualabi rupeste de cua anellada és de color marró grisós, amb una cua amb anells grocs, el ventre blanc, avantbraços grocs i potes grogues. Un adult madur mesura 60 cm d'alçada i pesa 7-13 kg.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 69. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Cantó de Quillebeuf-sur-Seine

El cantó de Quillebeuf-sur-Seine és un cantó francès del departament de l'Eure, situat al districte de Bernay. Té 14 municipis i el cap es Quillebeuf-sur-Seine.

## Municipis

* Aizier
* Bouquelon
* Bourneville
* Marais-Vernier
* Quillebeuf-sur-Seine
* Saint-Aubin-sur-Quillebeuf
* Sainte-Croix-sur-Aizier
* Sainte-Opportune-la-Mare
* Saint-Ouen-des-Champs
* Saint-Samson-de-la-Roque
* Saint-Thurien
* Tocqueville
* Trouville-la-Haule
* Vieux-Port

## Història

Llista dels consellers generals successius :
| Data d'elecció | Identitat | Partit |
| 1951-1964 | Roland Duval | RPF, després UNR |
| 1964-1981 | M. Castel | Divers droite, després Divers gauche |
| 1981- | Ladislas Poniatowski | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 4.337 | 4.716 | 4.970 | 4.981 | 5.210 | 5.248 | 6.046 |
| A partir de 1990: Població sense dobles comptes |||||||
# Luci Corneli Lèntul Níger

Luci Corneli Lèntul Níger (en llatí: Lucius Cornelius Lentulus Niger) va ser un magistrat romà del segle i aC. Pertanyia a la família dels Cornelis Lèntuls, una branca de la gens Cornèlia, d'origen patrici.
Ostentava el càrrec de flamen de Mart, i va oferir un sumptuós sopar per celebrar el seu nomenament per Luci Juli Cèsar, que llavors era àugur. L'any 58 aC va aspirar al consolat, però Juli Cèsar no el volia al lloc i el va implicar en l'atemptat contra la vida de Pompeu, procediment que sembla no va seguir endavant, però li va impedir la presentació. L'any 57 aC va ser un dels sacerdots consultats sobre si la casa de Ciceró estava en lloc sagrat. El 56 aC va ser un dels jutges en el cas de Publi Sesti, acusat de suborn en unes eleccions. Va morir aquell mateix any.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 732-733.